APSTIPRINU:
Dobeles novada Sporta 
pārvaldes vadītāja

                                                        L. Karloviča
                                                                         2026.gada ……………..


Velo izbrauciens  „Ieripo vasarā”

NOLIKUMS

2026.gada 25.aprīlī

1. Mērķis un uzdevumi: 
 Popularizēt velo izbraucienu, kā visiem pieejamu aktīvas atpūtas un
veselību veicinošu sporta veidu. Popularizēt velosipēdu kā videi un cilvēkam draudzīgu transportlīdzekli. Popularizēt Dobeles novadu, kā velo izbraucieniem piemērotu vietu. 
2. Pasākumu organizē:
 Dobeles novada Sporta pārvalde, kopā ar Dobeles novada tūrismu centru.  Atbildīgā persona Auces sporta centra sporta pasākumu organizators Guntis Strazdiņš e-pasts: guntis.strazdins@dobele.lv, tālrunis 29101146.
3. Starta vieta un laiks: 
Velo izbrauciens notiek 2026.gada 25.aprīlī Lielaucē, Lielauces pagasts, Dobeles novads. Apļveida maršrutā ar distances garumu 30.km Starts – Lielauces centrs– Ražotāji  -Ķieģeļceplis - Lielauces estrāde - Finiš 
Dalībnieku reģistrācija, pasākuma atklāšana no plkst.11:00. Velo izbrauciena Starts plkst.11:30 Pasākuma laiks 7.stundas.
4. Dalībnieki: 
Velo izbrauciens ir publisks pasākums, kurā var piedalīties ikviens interesents, ar savu, tehniskā kārtībā esošu, velosipēdu un savām spējām atbilstošu veselības stāvokli. Dalībniekiem ieteicams distancē ņemt līdzi – pumpi, rezerves kameru, pudeli ar dzeramo, mobilo telefonu un citas lietas saskaņā ar dalībnieka vajadzībām. Velo izbrauciena dalībnieki ir tikai iepriekš noteiktā kārtībā pieteikušies – reģistrējušies dalībnieki. Savu apņemšanos un atbildību velo izbrauciena dalībnieki apliecina ar parakstu reģistrācijas lapā pirms velo izbrauciena. Bērni līdz 16 gadu vecumam drīkst piedalīties, tikai pilngadīgu personu – treneru, skolotāju, vecāku, vecvecāku pārraudzībā, kas parakstot
reģistrācijas anketu uzņemas pilnu atbildību, par personu. Organizatori nav atbildīgi par bērniem, kas paņemti līdzi trasē bez reģistrācijas un kuri nav sasnieguši  velo izbrauciena nolikumā norādīto vecumu.
5. Pieteikšanās:
 Pieteikums ir jāiesniedz elektroniski līdz 21.04 23:59. Reģistrēties šeit: aizpildot elektronisko pieteikumu anketu  https://ej.uz/veloizbrierip23 vai sūtot SMS ziņu Auces sporta pasākumu organizatoram – tālr. 29101146; rakstītu informāciju: dalībnieku vārdi uzvārdi.
Reģistrējoties dalībnieki apliecina, ka ir iepazinušies ar nolikumu.
5. Apbalvošana:
Katram sacensību dalībniekam – piemiņas balva. Starp visiem dalībniekiem izlozēsim specbalvas no atbalstītājiem. 
6. Dalībnieku ievērībai: 
Organizatori nenes atbildību par dalībnieku nolikuma nezināšanu un neievērošanu.
Visi velo izbrauciena dalībnieki ir pilsoniski un juridiski atbildīgi par visiem nelaimes gadījumiem un materiāliem zaudējumiem, kas radušies piedaloties minētajā pasākumā. Velo izbrauciena organizators un visi citi cilvēki, kuri ir iesaistīti sacensību organizēšanā neatbild par jebkādiem tiešiem, netiešiem fiziskiem un materiāliem zaudējumiem  dalībniekiem, kas var notikt pirms vai pēc sacensībām, kā arī to laikā. Pasākuma laikā dalībniekiem jāievēro visi ceļu satiksmes noteikumi.
7. Informācija: 
Ievērojam principu, ko atnesām to aiznesam. Vēlams atbilstošs apģērbs un ekipējums laika apstākļiem. Organizatoram ir tiesības pēdējā brīdī veikt maršruta izmaiņas, ja atklājas apstākļi, kuros dalībnieki varētu tikt apdraudēti. Organizatori var nepielaist komandu startam, ja rodas aizdomas, ka kāds no komandas dalībniekiem atrodas alkohola, narkotisko vai toksisko vielu reibumā. Dalība velo izbraucienā ir bezmaksas.
Dalībnieki neiebilst, ka velo izbraucienā uzņemtās fotogrāfijas un videomateriāli var tikt izmantoti publiskajos materiālos. 

